Am Mittwoch bini mit zwei Duetsche wo au im Surfcamp gsi sind go d Stadt erkunde. Mir hends sehr gmuetlich gno. Bi Darling Harbor hemmer agfange z Fuess und sind denn bis noch Circular Quay fuere, wo d Harbour Bridge und de Hafe isch. Au s  Operehus isch scho vo witem sichtbar gsi, das isch ziemlich riesig das Ding. Gset aber scho sehr schoen us. Nochme churze Mittagesse simmer denn genau det anegloffe und hend das Opera House vo usse agluegt...